METODICKÝ LIST: Matematickí detektívi – pátranie po cenách potravín 
/Deň tretí – Mlieko a mliečne výrobky/

Cieľ, zameranie aktivity: Zistiť ceny výrobkov vo vybraných obchodoch v meste Nováky (Lidl, CBA potraviny, AGRO Milk), údaje zaznačiť do prehľadnej tabuľky a následne vytvoriť graf. 
Vyučovací predmet: 
Matematika – 7. ročník, zber a zaznamenávanie údajov, tvorba grafov, slovné úlohy Informatika – 7. ročník, práca s programom Excel
Slovenský jazyk – 7. ročník,  rozvíjanie komunikačných schopností 

Pomôcky: Pripravená tabuľka na zaznamenávanie údajov, počítač, počítačový program Excel, dataprojektor na prezentáciu výsledkov pred celou triedou. 
Príprava: Pred realizáciou navštívime vybrané druhy obchodov, dohodneme sa s pracovníkmi na budúcej návšteve našich žiakov, pričom im budú pracovníci v prípade potreby nápomocní. 
Postup: 
1. Žiakov rozdelíme do troch skupín, každá skupina dostane vopred pripravenú tabuľku, do ktorej budú zaznamenávať zistené údaje.
2. So žiakmi navštívime tri obchodné reťazce v meste Nováky – Lidl, CBA potraviny a AGRO Milk. Žiaci budú sledovať rôzne mliečne výrobky, ich cenu a krajinu pôvodu.
3. Zistené údaje žiaci zaznamenajú do pripravenej tabuľky.
4. V počítačovej miestnosti v programe Excel vytvoria rovnakú tabuľku, zistené údaje použijú aj na vytvorenie prehľadných grafov podľa pokynov vyučujúceho.
5. Jednotlivé skupiny prezentujú svoje zistenia pred ostatnými spolužiakmi. 
6.  S využitím získaných údajov následne riešime slovné úlohy zamerané na výpočty s eurami.


Zhrnutie: V potravinách sa žiaci naučili slušne komunikovať. Pri tvorbe grafov a tabuliek rozvíjali svoje počítačové zručnosti v programe Excel. Prezentáciou vytvorených grafov sa učili vystupovať pred spolužiakmi a získali potrebné sebavedomie. Na záver si precvičili jednoduché matematické výpočty pri riešení slovných úloh. 



Prílohy:
1. Pripravené tabuľky pre žiakov

	Obchodný reťazec
	Cena výrobkov v €

	
	Jogurt biely 150 g
	Mlieko polotučné 1 l
	Syr Eidam 100 g

	Lidl
	
	
	

	CBA potraviny
	
	
	

	AGRO Milk
	
	
	




	Obchodný reťazec
	Cena výrobkov v €

	
	Acidofilné mlieko 1 l
	Syr v črievku 100 g
	Tvaroh 250 g

	Lidl
	
	
	

	CBA potraviny
	
	
	

	AGRO Milk
	
	
	





	Obchodný reťazec
	Cena výrobkov v €

	
	Maslo 250 g
	Parenica 100 g
	Puding 150 g

	Lidl
	
	
	

	CBA potraviny
	
	
	

	AGRO Milk
	
	
	



2. Ukážka grafu vytvoreného žiakmi:


3. Príklady slovných úloh zameraných na počítanie s eurami (môžeme využiť aj čítanie údajov zo zostavených grafov):
a) Koľko bude stáť 5 pudingov, dve parenice a 3 maslá ak ich kúpime v obchodnom reťazci Lidl? Koľko nám vydajú z 20 € bankovky?
b) Aký bude rozdiel v cene ak kúpime 2 maslá, 1 parenicu a 4 pudingy v CBA potravinách a v predajni AGRO Milk?
c) Aký je rozdiel v cene parenice 100g v predajni Lidl a CBA potraviny?
Cena vybraných mliečnych výrobkov v €
Lidl	Maslo 250 g	Parenica 100 g	Puding 150 g	1.29	0.89000000000000035	0.25	CBA potraviny	Maslo 250 g	Parenica 100 g	Puding 150 g	1.3900000000000001	1.29	0.35000000000000026	AGRO Milk	Maslo 250 g	Parenica 100 g	Puding 150 g	1.25	0.98	0.30000000000000027	